Denfil jispiċċa fuq il-blat fil-Mellieħa bil-maltemp
Imtella' Settembru 15, 2020 - Aġġornata 15 Ta' Settembru, 2020 6:32pm Ma kinux biss id-dgħajjes li fl-aħħar jiem inkaljaw fuq il-blat kawża tal-maltemp. Illum waranofsinhar delfin ukoll spiċċa fuq il-blat fil-bajja tal-Mellieħa. Fuq il-post marru jassistu t-tim tas-salvataġġ fl-ilma tas-Soċjetà Maltija tas-Salib l-Aħmar, flimkien ma' membru tal-Protezzjoni Ċivili, u bl-assistenza ta' Nature Trust. Minkejja l-isforzi li saru, sfortunatament id-delfin jidher li kien laħaq miet qabel ma nstab.